dh-unibe/image-text_koenigsfelden-charters-post-1500 huggingface dataset:
Ich, Henrich Beck von Lupfang, undervoggt im̄ Eigen, tuͦn kunt allˀmenlichem und vˀgihe mit
disem brieff, daz ich uff den naͤchsten sūnentag vor sant Mauritien tag, des jares, do mā zalt
von Cristi gebùrt ✳ thusing vierhūdert zwentzig und im achtenden jar, ze Brugg, vor dem Obren Thor
usse, uff friger straus zegericht sassz ✳ an statt der ewirdign̄, geistlichn̄ in gott der aͤbtissin und des
cōventz ze Kùngsveld, minˀ gnaͤdign̄ frowen, da fùr mich in offen, verbānen gericht komen Henrich
Knonowˀ, ✳ burger ze Brugg, an einem teil und Hans im̄ Hof am andern teil, ✳ mit fùrsprechn̄. ✳ offnot der
egenāt Knonowˀ, wie er einen mut kernēgeltz hette ze Husen im̄ dorff, ✳ so inn ver zitten an komen
weˀ von siner schwiger, der Tùginen, saͤligen, ✳ die im den gebn̄ hette zuͦ Adelheiten, sinem elichen
wib, ze heinstùr. ✳ dasselb guͦt buwte Hans im̄ Hoff und hette im alle jar gezinset bisz an disz jar, ✳ und
batt gerichtz zuͦtz im̄ umb einen mut kernen vˀsessens zinses. ✳ dis vˀantwùrt Hans im̄ Hoff ✳ mit sinem
fùrsprechn̄ und sprach, er lognette im̄ des zinses nùt, ✳ es weˀend aber die Sterren knabn̄, so vor
zitten ze Husen gewesen werend, zuͦtz im̄ komen und spraͤchind, ✳ wie dz sie recht zuͦ dem selbn̄ zins
hettend in soͤlichˀ wise, wen̄ sie Knonowˀn gaͤbend zwoͤlf pfund haller, so soͤlt er inen dz egenāt
stuk geltz zelosen gebn̄ und hettend im̄ also zwòlf pfunt d̄ zehus und zehof braucht. do woͤlte
er des geltz nùt ✳ und dar uff hettend im die selbn̄ knaben verbotten dem Knonowˀ nùtzit ze gebēd,
doch wie dem were woͤlte Knonowˀ inn troͤsten fùr meren schaden, so woͤlt er inn usrichten. ✳ da
wider Knonowˀ rette, er getrùwete nit, daz jeman dehein losung dar uff hette oder dz er umb
sin guͦt jeman troͤsten soͤlt. und satzten beid teil uff recht. und ward erteilt nauch miner urffraug
einhelklich uff den eid, ez wer nit gewōlich, dz man deheinem burger sine jerlichn̄ gùlt im̄ ampte
soͤlt verbieten und dz Hans im̄ Hof und wer dz egenāt guͦt inn hette dem obgenāten Heinrich
Knonowˀ und sinen erbn̄ hinnanfùr jerlichs zinsen soͤlt als oͧch bis har, und Knonowˀ by siner gùlt
nu und hienach von menlichem unanspraͤchig belibn̄ soͤlte, es sy dēn,
dz
man im̄ die ze Brugg in
der statt ab zùche als reht weˀ. ✳ das bat im Henrich Knonower urkùnd zegebend von dem
gericht under dez wisen, fùrsichtigen Uͦlrichs Mùnzen, der obgenāten miner frowen hoffmeisters,
insigel, ward im ouch erteilt. und sind ingericht gewesen und hierumb gezùgen die fromen und
wisen junckher Ludwig Effinger, schultheis ze Brugg, Cuͦntz Wirt, Cuͦntz Bitterkrut, Hans Moser, den
man nempt Voggt Moser, Ruͤdi Etterli, Hans Schùrer von Oberburg, Hans Zimerman von Altēburg,
Peter Akerkneht von Oberburg, Henrich Fry von Goͤttingshusen, Ruͤdi Wechter von Windisch
und ander lùt vil. ze urkùnd gab ich disen brieff, besiglet mit des obgenāten hoffmeisters
insigel, als dz urteil gebn̄ hett, der gebn̄ ist als vor staͧt.
Königsf. 562
Staatsarchiv
AARGAU
Hans im Hoff ze Husen
wist j mt k₎ geltz
zuͦ Hùsen
✳ K ✳
✳ D ✳ 55 ✳